સામગ્રી: એક રિસર્ચર જોન કે. બેટન જણાવે છે કે એ અફઘાન વિજ્ઞાની અતાઉલ્લાહ ખાન ઓઝાઈ દુર્રાની પેટ્રો કેમિસ્ટ્રીનો અભ્યાસ કરવા એક વિદ્યાર્થી તરીકે 1923માં અમેરિકા ગયા હતા.

જોન કે. બેટન કહે છે, "તેમની મુલાકાત ડૉ. એન મેરી શિમલ સાથે ક્યારેય થઈ ન હતી અને અતાઉલ્લાહ ખાન પોતે મીર તકી મીર કે મિર્ઝા ગાલિબની શાયરીને સમજી શકતા હતા એ પણ ખાતરીપૂર્વક કહી શકાય તેમ નથી."

વન મિનિટ રાઈસ

અફઘાનિસ્તાનના હિરાત પ્રાંતના અતાઉલ્લાહ ખાનનો જન્મ 1897માં થયો હતો. 

એક સાધારણ પરિવારમાં જન્મ્યા હોવાને કારણે તેમણે થોડો સમય અલીગઢ યુનિવર્સિટીમાં અભ્યાસ કર્યો હતો અને પછી ઉચ્ચ અભ્યાસ માટે અમેરિકા ગયા હતા. 

તેમનું લક્ષ્ય પેટ્રો કેમિસ્ટ્રીનો અભ્યાસ કરવાનું હતું, જેથી તેઓ પેટ્રોલિયમ ઉદ્યોગમાં કામ કરી શકે, પરંતુ કુદરતની કોઈ બીજી જ યોજના હતી. 

તેઓ અમેરિકા પહોંચ્યા ત્યારે એક જાણકાર ડૉ. હર્બર્ટ બેકરે (જેઓ બાદમાં કેન કંપનીના અધ્યક્ષ બન્યા હતા) અતાઉલ્લાહ ખાનને ઘરે ભોજન કરતી વખતે અતાઉલ્લાહ ખાને બનાવેલા ચોખાના વખાણ કર્યાં હતાં અને અતાઉલ્લાહ ખાનને સલાહ આપી હતી કે ચોખાની એ જાતની ઓળખ અમેરિકાને મોટા પાયે કરાવવી જોઈએ. 

અતાઉલ્લાહ ખાનને એ સલાહ ગમી અને તેમણે એ સંબંધે કામ શરૂ કર્યું. 

તેમણે ચોખા ઉગાડ્યા, અનેક પ્રયોગ કર્યા અને દસ વર્ષના સંશોધન પછી તેઓ એ મંઝિલ પર પહોંચ્યા, જેના માટે તેમણે પેટ્રો કેમિસ્ટ્રીનો અભ્યાસ છોડ્યો હતો. 

તેમણે 1939માં ચોખાની એક એવી જાત શોધી હતી, જે એક મિનિટમાં જ રંધાઈ જતી હતી. 

એટલું જ નહીં, અતાઉલ્લાહ ખાને પ્રવાસીઓ માટે નાનકડા ચૂલાની ડિઝાઈન પણ તૈયાર કરી હતી. અતાઉલ્લાહ ખાને શોધેલા ચોખા નાનકડા વાસણમાં એ ચૂલા પર મૂકીને તેના પકાવવામાં માત્ર એક મિનિટનો સમય લાગતો હતો. 

ખુદા દેતા હૈ તો છપ્પર ફાડ કે દેતા હૈ

એકાદ વર્ષ પછી અતાઉલ્લાહ ખાન તેમણે બનાવેલા ચોખાના એક પેકેટ અને ચૂલા સાથે ન્યૂ યોર્કમાં જનરલ ફૂડ્ઝ કોર્પોરેશનની ઑફિસમાં પ્રવેશ્યા. તેમણે કંપનીના એક ઉચ્ચ પદાધિકારી ક્લેરેન્સ ફ્રાંસિસને જણાવ્યું કે તેઓ માત્ર એક મિનિટમાં ચોખા રાંધી શકે છે. 

એ સમયે કંપનીએ એક મિનિટમાં સાબુદાણા રાંધવાનો પ્રોજેક્ટ શરૂ કર્યો હતો. 

અતાઉલ્લાહ ખાન એક વૈજ્ઞાનિક શોધકર્તા તરીકે ઓળખાતા હતા. 

તેમણે જનરલ ફૂડ્ઝની ઑફિસમાં કંપનીના ડિરેક્ટર અને બીજા અધિકારીઓ સમક્ષ પ્રવાસી ચૂલાની કિટ ખોલી અને એક જ મિનિટમાં ચોખા ખરેખર રંધાઈને તૈયાર હતા. 

અતાઉલ્લાહ રોયલ્ટી લઈને કંપનીની ઓફિસમાંથી પોતાનો...\nઅગાઉની સામગ્રીનો સારાંશ નીચે મુજબ કરી શકાય છે:
એક અફઘાની વિજ્ઞાની ચોખાની એવી જાત વિકસાવે છે, જે તેને કરોડપતિ બનાવી દે છે અને એ વિજ્ઞાની તેની દોલતનો અરધોઅરધ હિસ્સો મીર તકી મીર તથા મિર્ઝા ગાલિબની શાયરીનો અંગ્રેજીમાં અનુવાદ કરવા માટે દાનમાં આપી દે છે તથા એ કામ જર્મન ડૉક્ટર એન મેરી શિમલ પૂરું કરે છે.